
Reiseberetning, 

(afgivet  af  Direktør  L.  Dalil  til  det  akademiske  Kollegium). 


Det  akademiske  Kollegium  tilstod  mig  den  15de  April 
forrige  Aar  250  Spd.  af  det  Rosenkrone-Hjelmstjern’ske  Legats 
Midler  til  en  3 til  4 Maaneders  Udenlandsreise  for  atgjøre 
mig  bekjendt  med  de  nyeste  Erfaringer  i Sindssygevæsenet. 
Denne  Reise  tiltraadte  jeg  den  8de  April  samme  Aar  og 
vendte  tilbage  fra  samme  den  3die  August.  Idet  jeg  her- 
ved afgiver  Beretning  om  denne  Reise,  skal  jeg  med  Hen- 
syn til,  at  Beretningen  fremkommer  efter  den  fastsatte  Ter- 
min, tillade  mig  at  oplyse,  at  det  havde  været  min  Hensigt 
i en  selvstændig  Opsats  noget  fuldstændigere  at  behandle 
en  af  Gjenstandene  for  min  Opmærksomhed  paa  denne 
Reise,  nemlig  Vivisektionernes  Betydning  for  Studiet  af  den 
menneskelige  Hjernes  Virksomhed  i sund  og  sygelig  Til- 
stand, til  hvilken  Opsats  jeg  da  havde  tænkt  at  henvise. 
Imidlertid  have  mine  Embedsforretninger  hindret  mig  fra 
at  hengive  mig  til  dette  Arbeide  i den  Udstrækning,  som 
det  havde  Krav  paa,  og  jeg  maa  derfor  indskrænke  mig 
til  i Beretningen  selv  at  give  nogle  kortere  Antydninger 
om  den  nævnte  Gjenstand. 

Paa  en  tidligere  Reise  havde  jeg  gjort  mig  bekjendt 
med  den  Maade,  hvorpaa  man  i engelske  Asyler  bar  gjen- 
nemført  Afskaffelsen  af  de  før  almindelig  brugte  mekaniske 

Tvangsmidler  i Sindssygebehandlingen.  I det  af  mig  selv 
bestyrede  Asyl  havde  jeg  uden  særegne  Vanskeligheder 
kunnet  undvære  dem,  men  dette  havde  imidlertid  kun  virket 
i 5 Fjerdingaar,  og  det  var  mig  særdeles  magtpaaliggende 
personlig  at  undersøge,  hvorledes  den  tvangfri  Behand- 
lingsmaade  gjennemførtes  i Forhold,  der  i økonomisk  og 
social  Henseende  mere  end  de  engelske  lignede  vore  egne. 

Idet  jeg  overensstemmende  med  den  i min  Ansøgning 
opgivne  Plan  gjennem  det  vestlige  Tyskland,  Schweiz  og 
Italien  tog  Veien  til  Miinchen  og  Wien,  paa  hvilke  2 sidst- 
nævnte Steder  jeg  opholdt  mig  i tilsammen  hen  ved  2 Maa- 
neder,  var  det  navnlig  Anstalterne  i Hamburg,  Gottingen, 
Heppenheim,  Ziirich  og  Miinchen,  som  i den  nævnte  Hen- 
seende bleve  Gjenstand  for  min  Opmærksomhed,  idet  jeg 
desuden  aflagde  Besøg  i andre  betydeligere  'Asyler  paa 
Veien.  I Miinchen,  hvor  jeg  opholdt  mig  i 5 Uger,  over- 
var jeg  4 Timer  ugentlig  Professor  Gudden's  psychiatriske 
Klinik,  og  fik  derhos  Anledning  til  under  hans  personlige 
Veiledning  at  gjøre  mig  bekjendt  med  hans  talrige  mikro- 
og  makroskopiske  Præparater,  vundne  ved  Vivisektioner 
paa  unge  Dyr,  som  han  derefter  har  ladet  leve  til  de  bleve 
voxne  (tildels  beskrevne  i hans  „Experimentaluntersuchun- 
gen  fiber  des  peripherische  und  centrale  Nervensystem  u 
Archiv  ffir  Psychiatri  2.  Bd.)  I Miinchen  fik  jeg  derhos 
høre  Professor  Voit's  ved  Experimenter  paa  levende  Dyr 
oplyste  Forelæsninger  over  Hjernens  Fysiologi,  gjennemgik 
det  af  ftischqff  fortrinlig  ordnede  anatomiske  og  fysiologiske 
Musæura,  tildels  ogsaa  det  patologisk-anatomiske;  endvi- 
dere besøgte  jeg  der  Professor  Lindtvurm’s  medicinske  og 
nogle  Gange  ogsaa  Professor  Nussbaum's  kirurgiske  Klinik, 
samt  overvår  de  desværre  ikke  talrige  Sektioner,  som  Pro- 
fessor Buhi  foretog  under  mit  Ophold  der.  I Wien  havde 
Professor  Meynert  den  Godhed  at  demonstrere  for  mig  flere 
af  sine  mikro-  og  makroskopiske  Hjernepræparater,  ligesom 
jeg  ogsaa  fik  Anledning  til  at  se  ham  obducere  en  afdød 
Sindssyg.  Han  har  nu  en  egen  Afdeling  i den  store  Wie- 
ner Irrenanstalt,  hvor  jeg  nogle  Gange  fulgte  hans  Visit. 


Sindssygebehandlingen  i Tyskland  har  udviklet  sig  paa 
en  Maade,  som  er  væsentlig  forskjellig  fra,  hvad  der  har 
fundet  Sted  i England.  Den  store  Reformation  i Sindssy- 
geanstalternes Indretning  og  dermed  i Sindssygebehandlin- 
gen i det  Hele,  der  fandt  Sted  i Overgangen  fra  forrige  til 
dette  Aarhundrede,  skyldes  i Frankrig  og  Tyskland  saa- 
godtsom  udelukkende  udmærkede  Læger.  I England  synes 
derimod  Almenheden  selv  at  være  bleven  mere  umiddelbart 
berørt  ved  de  Misbrug,  som  fandt  Sted  inden  Anstalterne ; 
især  vare  Rygter  om  Indespærring  og  Tilbageholdelse  i 
Anstalter  af  ikke  Sindssyge  en  Tid  meget  almindelige  i 
dette  Land,  og  om  end  det  meste  af,  hvad  disse  Rygter 
fortalte,  har  været  Virkninger  af  en  ved  Romaner  ophidset 
Fantasi,  kom  de  engelske  Sindssygelæger  dog  ikke  paa 
den  Maade  som  i Frankrig  og  Tyskland  til  at  blive  de 
første  Befordrere  af  Sindssygeanstalternes  Reform;  denne 
blev  dem  for  en  stor  Del  afkrævet  med  Mistro  og  gjennem 
Love,  der  satte  dem  under  en  tildels  ganske  usagkyndig 
Kontrol.  Da  saa  senere  en  udmærket  Sindssygelæge,  Dr. 
Conolly,  udtalte,  at  Reformen  i Sindssygebehandlingen  maatte 
føres  videre  ved  ^Afskaffelsen  af  alle  mekaniske  Tvangs- 
midler (no  restraint  Systemet)  og  han  deri  var  bleven  un- 
derstøttet af  den  øverste  kontrollerende  Myndighed,  Com- 
missioners  in  lunacy,  sluttede  den  opskræmmede  Folkeme- 
ning  sig  strax  til,  og  Sagen  blev  fremmet  med  en  Hur- 
tighed, der  vistnok  var  for  stor,  til  at  alle  de  Sindssyge- 
læger, der  fandt  sig  nødte  til  at  optage  Systemet,  kunde 
gjøre  det  med  fuld  Overbevisning. 

I Tyskland,  hvor,  som  sagt,  Lægerne  selv  altid  havde 
været  de  Sindssyges  Talsmænd  ligeoverfor  Styrelser  og 
Almenhed,  fik  Conolly’s  Tanke  Tid  til  at  arbeidc  sig  frem 
uden  ydre  Indflydelser,  og  Lægerne  føre  der  fremdeles 
Diskussionen  om  Sagens  Hensigtsmæssighed  uden  at  paa- 
virkes  af  en  opskræmmet  Folkemening. 

Allerede  da  jeg  for  21  Aar  siden  første  Gang  opholdt 
mig  i Tyskland  for  at  studere  Sindssygevæsenet,  var  Spørgs- 
maalet  under  Drøftelse,  men  det  blev  dengang  saagodtsom 
overalt  besvaret  forkastende.  Dette  beroede  vel  dels  paa 

utilstrækkelig  Kundskab  om  Sagen,  idet  man  nærmest  tænkte 
sig  Tvangsmidlerne  efter  Dr.  HilVs  forkastelige  Metode  er- 
stattet ved  Vogternes  Hænder  (Manutension),  dels  paa  den 
urimelige  Yderlighed,  til  hvilken  enkelte  engelske  Entusia- 
ster vilde  gjennemføre  Systemet.  Herpaa  har  jeg  i norsk 
Magazin  for  Lægevidenskab  12te  Bind  Side  110  anført  el 
betegnende  Exempel,  idet  en  Aarsberetning  (Birmingham 
Asylum  8th  report)  indeholder  følgende  Ytring: 

„Jeg  har  slet  ingen  mekaniske  Tvangsmidler  anvendt, 
uagtet  jeg  ikke  vil  paastaa,  at  de  altid  ere  skadelige. 
Tværtimod  tror  jeg  der  gives  Tilfælde,  hvor  de  ikke  blot 
ere  forsvarlige,  men  ogsaa  gavnlige.  Jeg  har  haft  nogle 
faa  saadanne  Tilfælde  i denne  Anstalt  f.  Ex.  ved  et  Brud 
af  Laarbenet,  hvor  Patienten,  uagtet  al  anvendt  Omhu,  be- 
standig vedblev  at  afrive  Skinnerne,  hvorved  han  ikke  blot 
forsinkede  Tilhelingen,  men  ogsaa  foraarsagede  et  noget 
kroget  Lem  — et  Resultat,  der  kunde  have  været  forebyg- 
get ved  Anvendelsen  af  et  let  Tvangsmiddel  i de  første  14 
Dage.  Jeg  har  imidlertid  af  forskjellige  Grunde  afholdt 
mig  fra  Brugen  deraf,  navnlig  fordi  jeg  følte,  at  det  vilde 
være  et  Skridt  ind  paa  en  gal  Retning,  der  let  kunde  føre 
for  vidt.w 

Hverkeu  saadanne  Urimeligheder  eller  den  vistnok  i 
enkelte  Tilfælde  begrundede  Paastand,  at  man  erstattede 
Tvangsmidlerne  ved  grusomme  Bademetoder,  Brækmidler 
og  Narkotika,  formaaede  dog  at  undertrykke  Opmærksom- 
heden for,  hvad  der  i de  bedste  engelske  Anstalter  opnaae- 
des  uden  Anvendelse  af  Tvangsmidler,  og  om  end  selv  nu 
de  færreste  tyske  Sindssygelæger  have  villet  vedkjende  sig 
„no  restraint“  som  Metode  (tildels  vistnok,  fordi  Begrebet 
var  negativt),  saa  har  dog  i Løbet  af  disse  20  Aar  Tvangs- 
midlernes Anvendelse  i de  tyske  Anstalter  faaet  en  over- 
ordentlig Indskrænkning.  Det  var  kun  i den  store  Sinds- 
sygeanstalt i Rom,  at  jeg  paa  min  sidste  Reise  saa  noget, 
der  lignede,  hvad  der  var  almindeligt  i Tyskland  for  20 
Aar  siden,  og  i al  sin  Uhyggelighed  gav  dette  Syn  mig  et 
Blik  paa,  hvad  der  imidlertid  er  opnaaet,  som  jeg  ikke 
gjerne  vilde  have  undværet. 

Den  som  i Tyskland  med  størst  Bestemthed  har  fordret 
det  engelske  „no  restraint“  gjennemført  som  Metode,  er 
Griesinger.  Denne  aandfulde  Læge,  der  i sin  Ungdom  en 
kort  Tid  havde  været  ansat  ved  en  Sindssygeanstalt  og 
derefter  udgivet  den  for  sin  Tid  bedste  Lærebog  i Psychi- 
atri,  fik  som  ældre  Mand,  medens  han  var  medicinsk  kli- 
nisk Professor  i Zlirich,  det  Hverv,  at  forestaa  Indretnin- 
gen af  en  ny  Sindssygeanstalt  ved  denne  By  5 senere  blev 
han  kaldt  til  Berlin  som  klinisk  Overlæge  ved  Charitéens 
Afdeling  for  Sindssyge.  Hans  dristige  og  noget  revolutio- 
nære Aand,  ægget  ved  et  Sammenstød  med  flere  ældre 
Sindssygelæger,  bragte  ham  til  pludselig  at  erklære  hele 
det  gamle  tyske  Sindssygevæsen  Krig.  Over  de,  saavidt 
jeg  indser,  ialfald  i væsentlige  Punkter  for  det  virkelige 
Liv  lidet  passende  Reformplaner,  som  han  derefter  udka- 
stede, og  den  Diskussion,  hvortil  disse  gave  Anledning,  har 
jeg  i 23de  Bind  af  norsk  Magazin  for  Lægevidenskab  givet 
en  Udsigt,  hvortil  jeg  kan  henvise;  her  skal  jeg  kun  be- 
røre den  Stilling,  som  han  kom  til  at  indtage  til  Tvangs- 
midlernes Afskaffelse.  I dette  Punkt  hjalp  hans  nøiagtige, 
ved  personlig  Nærværelse  vundne  Kjendskab  til  de  engelske 
Anstalter  ham  til  at  træffe  det  rette,  og  han  synes  ogsaa 
at  have  været  i Besiddelse  af  den  Forening  af  Initiativ  og 
Seighed,  som  hørte  til,  for  at  gjennemføre  Systemet  endog 
i en  saa  uhensigtsmæssig  Indretning,  som  Berlinerchari- 
téens  Afdeling  for  Sindssyge.  Griesinger  døde  i 1868  efter 
kun  et  Par  Aars  Virksomhed  i Berlin,  og  hans  Efterfølger, 
Dr.  Westjphal , skal  senere  have  fortsat  Systemet  med  stor 
•Dygtighed  og  stærk  Overbevisning  om  dets j Fortrin. 

Professor  Gudden , der  kom  til  at  fortsætte  Griesingers ’ 
Gjerning  som  Indretter  af  det  nye  Sindssygeasyl  i Ziirich 
og  derfra  nylig  er  bleven  kaldt  til  Anstalten  ved  Miincliem 
har  ved  begge  disse  Anstalter  gjennemført  Systemet.  I 4 
Tilfælde,  som  i Ziirich  havde  foranlediget  ham  til  at  an- 
vende Tvangstrøie,  var  i alle  kirurgiske  Læsioner  tilstede. 

Naar  saadanne  Tilfælde  alligevel  forekomme  og  maa 
forekomme,  og  paa  den  anden  Side  Bestræbelserne  i det 
kele  gaa  ud  paa  Tvangsmidlers  Anvendelse  i saa  liden  Ud- 

strækning,  som  man  ser  sig  istand  til,  kunde  der  spørges, 
om  det  virkelig  er  rigtigt  at  tale  om  to  forskjellige  Syste- 
mer, og  om  ikke  Spørgsmaalet  heller  burde  indskrænkes 
til  at  angaa  noget  mere  eller  mindre.  Forskjellen  fore- 
kommer mig  væsentlig  at  være  denne:  i Anstalter,  hvor 
det  er  fastslaaet  som  Regel,  at  mekanisk  Tvang  ikke  be- 
nyttes uden  i rene  Undtagelsestilfælde  af  den  ovenfor  an- 
førte Beskaffenhed,  Tilfælde,  hvoraf  kanske  ikke  mere  end 
1 indtræffer  i Løbet  af  flere  Aar,  bliver  man  nødvendig 
henvist  til  andre  Indretninger,  end  i Anstalter,  hvor  meka- 
nisk Tvang  bruges  til  at  møde  jevnligere  indtrædende 
Symptomer.  Uden  at  Gangklæderne  indrettes  med  Laase 
for  dem,  der  ville  kaste  Klæderne  af  sig,  uden  særegne 
stærke  Stoffe  til  Gang-  og  Sengklæder  for  dem,  som  ville 
plukke  eller  rive  istykker,  uden  stoppede  eller  madrasse- 
rede  Rum  for  dem,  som  ville  rende  Hovedet  mod  Væggen, 
bliver  Undladelsen  af  mekaniske  Tvangsmidler  ugjørlig,  — 
ialfald  bliver  den  dyr  og  medfører  Uorden  og  Fare  i en 
Grad,  som  gjør  den  upraktisk.  Enten  indretter  man  sig 
altsaa  med  dette  Apparat  og  lader  det  være  udenfor  ved- 
kommende Sygevogters  Forestilling,  at  andre  Midler  haves, 
eller  man  beholder  Tvangstrøien  som  Udvei  i de  vanske- 
ligere Tilfælde,  da  befinder  man  sig  efter  min  Mening  paa 
et  Skraaplan;  Syge,  hvis  besværlige  Symptomer  engangere 
imødegaaede  ved  Tvangsmidler,  ere  senere  i Gjentagelses- 
tilfælde  vanskeligere  at  behandle  uden  saadanne;  baadc 
Kampen  under  Tvangsmidlets  Iførelse  og  dette  selv  forøger 
og  vedligeholder  som  oftest  de  Symptomer,  som  have  for- 
anlediget dets  Anvendelse,  det  være  nu  Raseri  og  Vold 
somhed,  Ødelæggelseslyst  eller  Livslede  og  deraf  betinged(| 
Selvmordsbestræbelser.  Jeg  taler  endda  her  ikke  om  d$ 
Tilfælde,  hvor  man  glider  endnu  længere  ned  paa  Skraaj 
plauet,  hvor  de  Syge  under  vedvarende  Indespærring  o^i 
Tvang  blive  mere  og  mere  dyriske,  men  om  Tilfælde,  hvo  i 
en  forstandig  og  human  Læge  vaager  over  Tvangsmidlet! 
moderate  Anvendelse.  Systemet  gjør  heller  ikke  alt:  jei 
saa  et  Asyl,  som  bærer  det  tvangfri  Systems  Fane  liøij  i 
og  hvor  der  neppe  heller  i Virkeligheden  bruges  mekanisk! 


Tvangsmidler,  men  hvor  Rækker  af  ikke  legemlig  lidende 
Syge  i Fjerdingaar  og  længere  holdtes  tilsengs,  fordi  de 
paa  denne  Maade  bleve  forholdsvis  lidet  besværlige,  me- 
dens Arbeidsvirksomheden  inden  Asylet  nærmede  sig  til 
en  ren  Ubetydelighed;  paa  den  anden  Side  saa  jeg  Asyler, 
hvor  mekaniske  Tvangsmidler  brugtes,  men  hvor  Asyllivet 
artede  sig  lyst  og  let  med  Arbeide  og  Adspredelser,  og 
hvor  derfor  de  beklagelige  Følger  af  den  mekaniske  Tvang 
indskrænkede  sig  til  faa;  men  den  Overbevisning  er  ble- 
ven mere  og  mere  fast  bos  mig,  at  under  lige  Omstændig- 
heder Resultaterne  blive  ulige  bedre  og  Gjerningen,  om 
ikke  strax,  saa  dog  efterhaanden,  lettere,  naar  Tvangs- 
midlerne afskaffes.  Det  nytter  ikke  herimod  at  fremføre 
det  eller  det  fortvivlede  Tilfælde  og  spørge : hvorledes  vilde 
det  tvangfri  System  klare  det?  saadanne  Tilfælde  ere  fast 
uden  Undtagelse  bievne  saaledes,  som  de  ere,  under  en 
modsat  Fremgandsmaade,  og  maa,  hvis  de  virkelig  ere 
raadløse,  bortdø  med  denne. 

Det  Apparat,  som  skal  til,  for  at  erstatte  Tvangsmid- 
lerne, kræver  naturligvis  et  ikke  ,ganske  ubetydeligt  Pen- 
geudlæg, og  de  større  økonomiske  Hjælpemidler,  som  de 
engelske  Anstalter  havde  fremfor  de  fleste  andre  Landes, 
bidroge  væsentlig  til  fra  først  af  at  lette  Gjennemførelsen 
der;  de  tyske  Anstalter  kunne  endnu  langtfra  maale  sig 
med  de  engelske  med  Hensyn  til  rigeligt  Rum  og  Lys, 
venligt  og  tiltalende  Udstyr,  den  rige  Anledning  til  Fri- 
luftsliv og  landlige  Sysler,  det  vellønnede  Vogterpersonale, 
den  velsmagende  Kost,  Adspredelserne  og  det  selskabelige 
Samliv. 

Ziiricheranstalten,  der  ligger  en  liden  halv  Mil  udenfor 
Byen,  har  ved  sin  næsten  ødsle  By gningsmaade  gjort  et 
stærkt  Tilløb  i denne  Retning;  men  i det  enkelte  viser  den 
altfor  mange  Tegn  til,  at  Opmærksomheden  for  Sindssyge- 
behandlingens daglige  Krav  ikke  har  været  tilstede  i for- 
nøden Grad.  Ødelæggelsen  af  de  store,  lavtstillede  Ruder 
i Afdelingerne  for  de  uroligste  Syge  har,  efter  de  Medde- 
lelser, jeg  fik,  givet  Anledning  til  saa  svære  Glasregninger, 
at  man  nu  stod  i Begreb  med  væsentlige  Forandringer,  og 

den  forholdsvis  ringe  Nytte,  som  Kantonets  Almue  kunde 
faa  af  Anstalten,  fordi  en  altfor  stor,  ja  næsten  en  større 
Del  af  den  var  indrettet  for  Syge  af  høiere  Stand,  havde 
i Forbindelse  med  de  svære  Bygningsomkostninger,  efter 
hvad  man  sagde  mig,  endog  givet  den  nærmeste  Anledning 
til,  at  den  hele  Kantonalregjering  maatte  vige  sin  Plads. 

En  heldigere  Lighed  med  de  bedre  engelske  Asyler 
har  Anstalten  Friederichsberg  ved  Hamborg,  bestyret  af 
Dr.  Reye.  Denne  Anstalt  var  den  eneste,  i hvilken  Direk- 
tør Sandberg  paa  sin  Reise  paa  Kontinentet  i 1868  fandt 
det  tvangfri  System  fuldstændig  gjennemført.  Jeg  kan  hen- 
vise til  de  Oplysninger  om  samme,  som  findes  i et  af  Di- 
rektør Sandberg  i det  medicinske  Selskab  oplæst  Brev  fra 
Reservelæge  Midelfart  (Forhandlingerne  i 1869  Side  190). 
De  ved  denne  Anstalt  brugelige  stærke  stukne  Sengetæp- 
per og  indvendig  med  uldent  Stof  forsynede  stærke  Sejl- 
dugsklæder bestilles  nu  fra  England,  og  jeg  har  i den  for- 
løbne Vinter  paa  Rotvold  haft  god  Nytte  af  lignende. 

Naar  jeg  forøvrigt  i Tyskland  havde  ventet  at  kunne 
gjøre  Erfaringer  med  Hensyn  til  Systemets  Gjennemførelse 
paa  en  billig  og  med  vore  beskedne  Forhold  overensstem- 
mende Maade,  blev  denne  Forventning,  uagtet  de  tyske 
Anstalter  fremdeles,  som  ovenfor  anført,  maa  staa  tilbage 
for  de  engelske,  væsentlig  skuffet,  idet  jeg,  ved  Siden  af 
fra  tidligere  Reiser  i Tyskland  ukjendte  høie  Priser  paa 
næsten  alle  Fornødenheder,  ogsaa  i Anstalterne  ikke  sjel- 
den  mødte  en  uventet  Flothed.  Under  de  glimrende  øko- 
nomiske Forhold  oppebære  Anstalterne  tildels  meget  run- 
delige Statstilskud,  og  jeg  hørte  et  Sted  den  Ytring,  at  nu 
kunde  man  forlaDge  hvilke  Forbedringer,  man  ønskede, 
naar  Forlangenderne  vare  begrundede,  saa  fik  man  dem 
indrømmede.  Medens  enkelte  Anstaltlægers  Stilling  tidli- 
gere havde  forekommet  mig  knapt  aflagt,  vare  disse  Stil- 
linger nu  overalt  væsentlig  forbedrede  og  tildels  glimrende ; 
for  Vogternes  Vedkommende  synes  det  dog  hist  og  her  at 
have  været  vanskeligt  nok  at  lade  Lønningerne  holde  Skridt 
med  de  svimlende  Arbejdspriser,  og  saadanne  Forlegen- 
heder, som  f.  Ex.  Anstalterne  i Frankfurt  am  Main  og 

Heppenheim  vare  underkastede  i denne  Anledning,  over- 
steg endog,  hvad  man  her  i Landet  har  oplevet  i den  se- 
neste Tid. 

Lykkeligvis  lærer  den  daglige  Erfaring  mig,  at  det 
tvangfri  Systems  Gjennemførelse  i Længden  ikke  medfører 
større  Udgifter  end  de,  der  følge  med  Anvendelsen  af 
Tvangsmidler.  Dersom  man  nemlig  ikke  lader  det  bero 
med  at  erstatte  de  mekaniske  Tvangsmidler  ved  Indespær- 
ring (med  eller  uden  Halm  eller  Søgræs),  men  netop  lader 
Indespærringen  blive  saa  kortvarig  som  mulig  og  samler 
alle  Bestræbelser  paa  ved  Mildhed  og  Fasthed  at  fremelske 
de  gode  Tendentser  hos  de  Syge,  tror  jeg,  at  den  Skade 
paa  Materie],  som  de  i ubevogtede  Øieblikke  kunne  af- 
stedkomme, derved  fuldkommen  opveies;  omvendt  vil  ofte 
det  Tvangsmiddel,  som  til  en  Tid  forhindrer  den  Syge  fra 
at  gjøre  Skade,  samtidig  bidrage  til  at  vedligeholde  hans 
skadelige  Tendentser,  der  kunne  voxe  til  en  Grad,  som 
gjør,  at  ingen  Tvangsmidler  forslaa.  Den  forgangne  Tids 
Opfindsomhed  i Retning  af  Tvangsapparater  førte  sjelden 
til  det  forønskede  Resultat  i økonomisk  Henseende,  uagtet 
den  gik  det  menneskelige  nær  paa  en  Maade,  som  en  kom- 
mende Tid  med  Rette  vil  kalde  Barbari. 


Inden  jeg  omtaler  nogle  Forsøg  med  Duer  til  Oplys- 
ning om  Hjernens  Fysiologi,  som  jeg  i Munchen  saa  Pro- 
fessor Voit  foretog,  maa  jeg  tillade  mig  at  omtale  nogle 
lignende  Forsøg  med  Frøer,  som  jeg  under  Naturforsker- 
mødet i Dresden  i 1868  saa  Professor  Goltz  fra  Kønigsberg 
foretage. 

En  Frø,  paa  hvilken  Goltz  nogle  Maaneder  i Forveien 
havde  bortfjernet  Cerebrum,  forblev,  naar  den  ikke  berør- 
tes, siddende  fuldkommen  rolig  og  viljeløs  paa  samme  Plads. 
Den  ytrede  heller  ingen  Frygt  eller  forandrede  Plads,  naar 
man  førte  Fingeren  tæt  hen  til  dens  Øie,  med  mindre  dette 
skede  meget  pludselig.  Den  tog  heller  ikke  Næring  til  sig, 
om  denne  lagdes  for  den,  men  slugte,  hvad  der  puttedes  i 

i 

Munden  paa  den.  Berørte  man  den  imidlertid  stærkt  eller 
smerteligt,  gjorde  den  Spring,  og  opstillede  man  samtidig 
Hindringer  for  den,  f.  Ex.  stillede  en  Bog  lige  foran  den, 
sprang  den  omkring  eller  over  denne  Hindring  paa  en 
Maade,  som  viste,  at  Dyret  maatte  være  i Besiddelse 
baade  af  sin  Synsevne  og  af  en  vis  Beregningsevne,  samt 
at  den  kunde  bevare  sin  Ligevægt.  Blev  den  f.  Ex.  stukket 
i høire  Laar,  gjorde  den  først  nogle  afværgende  Bevægel- 
ser, men  ved  gjentagne  Stik  sprang  eller  krøb  den  bort 
og  omgik  den  foran  stillede  Hindring  til  venstre  uden  at 
berøre  den.  Bragtes  den  saa  tilbage  i sin  forrige  Stilling 
og  Bogen  opstilledes  paa  den  Vei,  som  den  sidst  havde 
valgt,  omgik  den  ved  næste  Stik  Bogen  til  høire.  Sattes 
den  op  paa  Haandfladen,  og  Haanden  derefter  langsomt 
proneredes,  bevægede  Dyret  sig  efter  hvert  som  Bevægel- 
sen foretoges  fra  Haandfladen  over  Haandens  Rand  til 
Haand  ryggen.  Denne  Evne  til  at  bevare  Ligevægten  var 
ogsaa  tilstede  hos  Frøer,  paa  hvilke  foruden  cerebrum  og- 
saa  Synsnerverne  vare  borttagne,  og  som  altsaa  ikke  kunde 
have  nogen  Hjælp  i Synet,  og  Goltz  har  ved  at  sy  enkelte 
Lemmer  fast  eller  paa  anden  Maade  indskrænke  deres 
Bevægelse  desuagtet  seet  Dyrene  ved  de  mest  kombinerede 
og  efter  Omstændighederne  hensigtsmæssigste  Bevægelser 
baade  balancere  frem  og  tilbage  samt  omgaa  Hindringer. 

Hos  Frøerne  svare  de  saakaldte  Lobi  optici  til  Corpora 
quadrigemina  hos  høiere  Dyr.  Goltz  fremstillede  Individer, 
hos  hvilke  foruden  Cerebrum  ogsaa  disse  Organer  vare 
borttagne,  saaledes  at  af  de  store  Nervecentrer  kun  den 
lille  Hjerne,  den  forlængede  Marv  og  Rygmarven  vare 
bievne  tilbage.  Disse  Dyr  havde  mistet  sin  Evne  til  at 
bevare  Ligevægten ; uagtet  de  fremdeles  kunde  springe  og 
krybe  ved  Stik,  vare  alle  Bevægelser  bievne  usikre  og 
vaklende,  og  ved  Pronationsforsøget  faldt  de  ned  som  en 
Sæk.  Goltz  slutter  heraf,  at  Ligevægten  beror  paa  Lobi 
optici.  Med  Ligevægten  tabte  disse  Dyr  imidlertid  ikke 
Evnen  til  fra  Rygleie  at  vælte  sig  over  i Bugleie. 

Tabet  af  Ligevægten  finder  ogsaa  Sted,  naar  Lobi  op- 
tici borttages  alene,  uden  at  Cerebrum  borttages. 

Borttages  den  lille  Hjerne  tabe  Dyrene  ogsaa  Evnen 
til  at  gjøre  Krybe-  og  Hoppebevægelser. 

Afhugges  Hovedet,  kunne  Dyrene  heller  ikke  længer 
vælte  sig  fra  Rygleie  om  i Bugleie.  Hos  saadanne  Dyr 
kunne  alle  Bevægelser  føres  tilbage  til  simple  reflektoriske 
Bevægelser. 

Hvor  sidder  nu  Dyrets  Sjæl?  spørger  Goltz *). 

En  Frø,  som  har  mistet  den  store  Hjerne,  forstaar  un- 
der forskjellige  vanskelige  Forbold  med  Dygtighed,  og  med 
samme  Resultat  som  en  sund  Frø,  at  benytte  de  til  dens 
Tjeneste  staaende  Hjælpemidler  for  at  opnaa  visse  Hen- 
sigter. Sjæleevner  maa  altsaa  være  tilstede  ogsaa  udenfor 
den  store  Hjerne.  Det  som  man  sædvanlig  kalder  Sjælen 
maa  følgelig  ogsaa  være  deleligt,  ligesom  det  Organ,  gjen- 
nem  hvis  Virksomhed  den  ytrer  sig. 

Goltz  finder  ikke,  at  de  af  ham  gjorte  Iagttagelser 
kunne  forklares  paa  samme  mekaniske  Maade,  som  man 
har  forklaret  andre  hensigtsmæssige  Bevægelser  hos  læde- 
rede Dyr,  nemlig  som  Eftervirkninger  af  en  tidligere  In- 
telligens eller  en  ved  Øvelse  erhvervet  Reflexmekanisme. 
Efter  denne  Teori  maatte  Goltz’ s Iagttagelser  forklares  saa- 
ledes,  at  en  Frø,  som  fra  Ungdommen  af  springer  omkring 
i det  Frie,  snart  af  Erfaring  lærer,  at  det  ikke  er  klogt 
at  løbe  med  Næsen  mod  fremméde  Legemer  5 den  lærer 
at  gaa  omkring  Hindringerne;  tilsidst  behøves  dertil  ingen 
Anstrengelse  af  Villien,  men  saasnart  Hindringen  tegner 
sig  paa  dens  Nethinde,  kommer  Springmekanismen  i Virk- 
somhed af  sig  selv.  Men  Goltz  finder  ikke,  at  dette  kan 
forklare,  hvorfor  Frøen  gaar  omkring  Hindringen,  naar 
dens  ene  Ben  er  fastsyet  til  Kroppen,  eller  hvorledes  den 
med  et  saaledes  fastsyet  Ben  kan  balancere  paa  Haanden 
eller  paa  et  Bret.  Om  Intelligens  ikke  er  det  rette  Ord 
til  at  betegne  den  Evne,  som  den  hjerneløse  Frø  har  be- 
holdt, saa  kan  det  paa  (len  anden  Side  ikke  forklares  som 
en  Reflexmekanisme,  naar  Dyret  virkelig  viser  sig  istand 

*)  Beitrage  zur  Lelire  von  den  Funktionen  der  Nervencentren  des 

Frosches  von  Dr.  Fr.  Gollz, 

til  at  liedømme  Gjenstandenes  Afstand  og  Størrelse.  Goltz 
har  derfor  valgt  en  ny  Benævnelse  for  den  Evne,  som  en 
Frø  uden  Cerebrum  besidder,  og  kaldt  den  central  Til- 
lempningsevne (c  entralesAnpas  s ungsvermogen). 
Uagtet  Goltz  fremdeles  vil  hævde  den  Navn  af  en  Sjæle- 
evne, forklarer  han  den  dog  temmelig  mekanisk  og  vistnok 
med  Rette  som  en  Sum  af  Selvreguleringer. 

Det  er  hos  Mennesker  og  ulæderede  Dyr  ikke  let  at 
gjøre  en  skarp  Adskillelse  mellem  de  ved  Øvelse  tilegnede 
Reflexbevægelser  og  de  egentlig  vilkaarlige:  naar  man  me- 
kanisk tager  Hatten  af  for  en  Forbigaaende,  der  hilser 
først,  eller  naar  2 Smede  hamre  i Takt  paa  en  Ambolt, 
saa  antage  disse  Bevægelser  snart  Karakter  af  Reflexbe- 
vægelser. 

Goltz  foreslaar  at  indskrænke  Udtrykket  „R  efl  ex  be- 
væg els  eu  til  de  simple,  maskinmæssige  Bevægelser,  hvis 
Form  ikke  kan  modificeres  ved  Yillien  eller  Tillempnings- 
# evnen,  men  altid  er  den  samme ; til  disse  regner  han  da 
Nysen,  Hosten,  Gaben  osv. ; de  andre  ved  Øvelse  tilegnede 
Bevægelser,  paa  hvis  Form  og  Anordning  Yillien  eller  Til- 
lempningsevnen har  en  Indflydelse,  foreslaar  han  at  kalde 
„Sva  r bevæg  els  er“.  Dertil  henregner  han  alle  de,  der 
umiddelbart  fremkaldes  ved  et  Incitament,  men  som  ikke 
have  nogen  konstant  Fonc,  idet  denne  for  hver  Gang  alt 
efter  de  Kræfter,  som  staa  til  Raadighed,  afpasses  efter 
en  bestemt  Hensigt.  Frivillige  eller  spontane  blive  da 
kun  de  Bevægelser  at  benævne,  som  ikke  finde  Sted  efter 
nogen  paaviselig  umiddelbar  Foranledning. 

Skarpe  Grændser  mellem  disse  3 Hovedarter  af  Bevæ- 
gelse gives  der  vistnok  ikke,  men  Goltz  gjør  opmærksom 
paa,  at  allerede  Vollcmann  har  sagt,  at  enhver  vilkaarlig 
Bevægelse  i Grunden  er  en  reflekteret  Bevægelse.  Af  tid- 
ligere udtalte  Anskuelser  om  Sjælens  Sæde  finder  Goltz 
ogsaa,  at  Volkmann  er  den,  der  er  kommen  Sandheden 
nærmest,  naar  han  har  sagt,  at  Bortfjernelsen  af  Hjerne- 
hemisfærerne kun  indskrænker  Dyrenes  Intelligens  til  en 
mindre  Sfære.  Naar  Volkmann  derimod  tilføier,  at  Intel- 
ligensens Energi  derved  tillige  svækkes,  mener  Goltz , at 

dette  maa  modificeres,  idet  Tillempningsevnen,  f.  Ex.  med 
Hensyn  til  Ligevægt,  er  ligesaa  stor  bos  den  Frø,  som  har 
mistet  sin  Cerebrum,  som  hos  den,  der  har  beholdt  den. 

Hos  Voit  saa  jeg  Duer,  paa  hvilke  han  længere  Tid  i 
Forveien  havde  borttaget  den  store  Hjernes  Hemisfærer. 
Den  nærmeste  Tid  efter  Operationen  forholde  Dyrene  sig, 
som  om  de  vare  bedøvede ; hvor  man  sætter  dem  hen,  der 
blive  de  ubevægelige.  Men  efter  nogen  Tids  Forløb  viser 
det  sig,  at  de  baade  ere  i Besiddelse  af  Syn  og  have  Evne 
til  vilkaarlig  Bevægelse.  De  kunne  gaa  og  flyve  omkring 
og  omgaa  eller  omflyve  de  Hindringer,  der  opstilles  for 
dem.  Uagtet  de  synes  at  føle  Hunger  og  pikke  paa  de 
Gjenstande,  f.  Ex.  Korn,  som  sættes  foran  dem,  forstaa  de 
dog  ikke  at  føre  dem  ind  i Munden,  og  vilde  dø  af  Sult, 
hvis  ikke  Næringsmidlerne  puttedes  lige  ind  i Munden  paa 
dem.  Hannerne  kunne  ved  Kurren  og  ved  Maaden  at 
være  paa  tilkjendegive  stærk  Kjønsdrift,  men  formaa  ikke 
at  tilfredsstille  denne,  om  man  ogsaa  sætter  en  Hundue 
lige  hen  til  den. 

Det  fremgaar  altsaa  heraf,  at  ogsaa  hos  høiere  Dyr 
Evnen  til  vilkårlige  Bevægelser  er  tilstede  udenfor  den 
store  Hjernes  Hemisfærer.  Voit  tænker  sig  forøvrigt  ogsaa 
de  saakaldte  vilkaarlige  Bevægelser  som  komplicerede  Re- 
flexbevægelser  og  undgaar  derved  Antagelsen  af  ubekjendte 
udløsende  Kræfter  i Centralorganet. 

Prøver  man  en  Due  i den  ovenfor  nævnte  Tilstand 
med  Hensyn  til  de  høiere  Sjælsevner,  saa  viser  det  sig  for 
det  Første,  at  den  ingen  Hukommelse  har.  En  sund  Due, 
der  hører  en  Lyd  i sin  Nærhed,  farer  sammen  ved  den  de 
første  Gange,  men  vænner  sig  efterhaanden  til  den  og 
sendser  den  tilsidst  ikke.  En  Due,  paa  hvem  de  store 
Hjernehemisfærcr  ere  borttagne,  farer  sammen  hvergang 
den  hører  Lyden,  hvor  ofte  end  denne  gjentages.  Den 
nærmer  sig  en  anden  Due  og  bliver  hakket  af  denne,  naar 
den  kommer  den  for  nær.  Uagtet  den  Gang  efter  Gang 
bliver  hakket  paa  den  smerteligste  Maade,  ofte  i Øiet,  ud- 
sætter den  sig  i næste  Øieblik  altid  paany  derfor. 

Naar  den  bedøvede  Tilstand,  som  følger  strax  efter 

Operationen,  er  forbi,  blive  saadanne  Duer  paafaldende 
urolige  og  foretage  allehaande  tilsyneladende  umotiverede 
Bevægelser.  De  ligne  i saa  Henseende  Børn,  der  som  be- 
kjendt  ikke  have  let  for  at  sidde  stille.  Den  hemmende 
Kraft,  som  det  mere  udviklede  Hjerneliv  hos  de  Voxne  ud- 
øver til  at  tilbageholde  og  indskrænke  mange-  Bevægelser, 
(baade  de  rent  reflektoriske,  de  af  forskjellige  Sensationer 
foranledigede  Svarbevægelser,  og  de  af  mere  eller  mindre 
stærke  Impulser  bestemte  spontane  Bevægelser;  er  selv- 
følgelig hos  Børn  mindre  virksom,  og  dens  Mangel  er  hos 
disse  Duer  den  naturlige  Følge  af  Hjernehemisfærernes 
Borttagelse. 

Baade  denne  sidste  Egenskab  hos  de  læderede  Duer, 
og  den  tidligere  omtalte,  at  de  mangle  Evnen  til  at  blive 
klog  af  Erfaring,  gjenfindes  paa  en  saa  ganske  tilsvarende 
Maade  hos  Idioter,  at  man  strax  bliver  slaaet  ved  Lighe- 
den. Ogsaa  i andre  Former  af  Sindssygdom,  ligesom  ved 
forskjellige  akute  Sygdomme,  der  afficere  Hjernevirksom- 
heden, kan  den  samme  Uro  gjenfindes. 

En  saaledes  læderet  Due  geraader  let  i Vrede,  og 
dens  Vredesytringer  ere  meget  heftige.  Trækker  manden 
nogle  Gange  efter  Næbbet,  bliver  den  ganske  ubændig. 
Ogsaa  her  synes  Mangelen  paa  Hjernens  hemmende  Virk- 
somhed at  gjøre  sig  gjældende  og  Ligheden  med  utæm- 
mede Børn,  Idioter  og  visse  Sindssyge  at  være  tilstede. 

Ligesom  en  sygelig  Formindskelse  af  den  hemmende 
Virksomhed  inden  Hjernehemisfærerne  kan  være  den  na- 
turlige Forklaring  af  mange  Fænomener  i de  maniakale 
Siudssygdomsformer,  saaledes  ligger  det  meget  nær,  om- 
vendt ved  de  melankolske  Former  og  navnlig  i Melancholia 
cum  stupo re  at  antage  Sygdommens  Væsen  at  bestaa  i 
en  sygelig  Forøgelse  eller  Spænding  i denne  hemmende 
Virksomhed.  Disse  Forhold  ere  imidlertid  desværre  endnu 
lidet  oplyste,  og  jeg  finder  det  derfor  her  rettest  at  ind- 
skrænke mig  til  at  omtale  denne  Hjernens  hemmende  Virk- 
somhed i Forhold  til  den  lavere  Nervevirksomhed. 

I Panums  „Erindringsord  til  Forelæsninger  over  Ner- 
vefysiologienu  findes  blandt  de  ved  større  Tryk  fremhævede 

fysiologiske  Data,  hvilke  han  anser  som  faktiske,  følgende 
Ytringer  herom : 

„Naar  Rygmarvens  Forbindelse  med  Hjernen  er  ophæ- 
vet ved  hins  Gjennemskjæring,  eller  derved,  at  Hjernens 
Virksomhed  temporært  eller  blivende  er  lammet,  saa  frem- 
kaldes de  Reflexbevægelser,  som  udgaa  fra  Rygmarven, 
ved  svagere  Irritamenter,  og  naa  ved  Irritamenter  af  sam- 
me Styrke  et  større  Omfang,  end  naar  Hjernens  Forbin- 
delse med  Rygmarven  og  med  dens  motoriske  Nerver  er 
intakt“. 

Som  et  Exempel  herpaa  kan  tjene  et  Forsøg,  som  jeg 
har  seet  Goltz  vise : naar  han  stryger  en  Frø  med  bortta- 
get Cerebrum  nedover  Ryggen,  giver  den  med  en  Regel- 
mæssighed som  en  Maskine  et  Kvæk  fra  sig  hver  Gang 
den  stryges.  En  sund  Frø  er  i denne  Henseende  ganske 
upaaregnelig,  undertiden  kvækker  den,  undertiden  ikke. 
Den  regelmæssige  Kvækken  hoS  den  læderede  Frø  som 
Følge  af  Strygningen  ophører  derimod,  naar  andre  stærke 
Sensationer  kommer  til,  f.  Ex.  naar  man  frembringer 
Smerte  ved  at  pensle  en  saadan  Frø  med  Edikesyre  paa 
Laaret.  Man  kunde  mene,  at  dette  beroede  paa  Villien, 
at  Frøen  kvækkede  af  Velbehag  ved  Strygningen  og  ikke 
vilde  kvække  under  Smerten.  Men  det  kan  eftervises,  at 
ogsaa  andre  Reflexvirkninger,  paa  hvilke  Villien  ingensora- 
helst  Indflydelse  har,  undertrykkes  ved  en  stærk  Irritation 
paa  sensitive  Nerver. 

Goliz  har  vist,  at  man  ved  mekanisk  at  irritere  Ind- 
voldene, f.  Ex.  ved  Slag  paa  Bugen,  ad  reflektorisk  Vei 
kan  fremkalde  en  forøget  Vagusvirksomhed,  saaledes  at 
Hjerteslagene  blive  langsomme  eller  standse.  Hos  en  Frø 
med  bortskaaret  Cerebrum.  der  befæstes  i Rygleie,  og  paa 
hvilken  Hjertet  er  blottet  derved,  at  lidt  af  de  bløde  Be- 
dækninger ere  bortklippede,  ser  man  Hjerteslaget  standse 
ved  et  Par  lette  Slag  paa  Dyrets  Bug.  Den  farlige  Virk- 
ning af  Kontusioner  paa  Underlivet  kan  paa  denne  Maade 
finde  sin  Forklaring;  Goltz  omtaler  saaledes  et  Tilfælde,  i 
hvilket  en  Arbejdsmand  gav  en  Kammerat,  der  laa  og  hvi- 
lede efter  et  rigeligt  Maaltid,  et  Slag  paa  Maven  med  et 

fladt  Bret;  Vedkommende  døde  meget  hurtig  og  Sektionen 
viste  intet  Spor  af  Læsion;  maaske  kunde  en  Vandstraale 
paa  Maven  gjøre  det  samme,  og  da  man  af  Forhøret  i An- 
ledning af  den  under  Paasprøitning  af  Vand  i Bergens 
Slaveri  afdøde  Fange  kan  se,  at  Straalen  ogsaa  har  virket 
paa  Legemets  Forflade*),  kunde  kanske  ogsaa  dette  Mo- 
ment komme  i Betragtning  til  Forklaring  af  Døden. 

Den  her  omtalte  Reflexvirkning  paa  Vagus  af  Slag 
paa  Bugen  ophører  eller  indtræder  ikke,  naar  man  an- 
bringer et  Par  temmelig  kraftige  Induktionsslag  paa  Frøens 
Laar ; man  kan  da  slaa  Dyret  haardt  og  længe  paa  Bugen, 
Hjertet  staar  ikke  stille.  Ligesom  elektrisk,  saaledes  vir- 
ker ogsaa  mekanisk  Irritation  af  Dyrets  Lemmer ; saalænge 
denne  vedbliver,  formaa  Slag  paa  Bugen  ikke  mere  at 
frembringe  den  reflektoriske  Hemning  af  Hjertevirksomhe- 
den, Disse  Forsøg  give  formentlig  en  naturlig  Forklaring 
af  kraftige  Irritamenters  Virksomhed  mod  Afmagt  og  Skin- 
død, og  ligeoverfor  dem,  som  tage  Forargelse  af  Forsøgs- 
dyrenes Lidelser,  gjør  Goltz  med  Rette  gjældende,  at  For- 
søgenes Betydning  for  den  praktiske  Medicin  i dette  Til- 
fælde ligger  saa  nær  som  mulig. 

At  et  Centrum,  som  forestaar  en  bestemt  reflektorisk 
Virksomhed,  mister  denne  Virksomhed  i samme  Forhold, 
som  det  paavirkes  fra  andre  Nervebaner,  er  den  Lov,  som 
Goltz  udleder  af  disse  Forsøg. 


Gudden’s  Forsøg  med  at  berøve  nyfødte  Dyr  enkelte 
Sandseorganer,  for  derefter  at  se,  i hvilke  Centralorganer 
den  deraf  følgende  Atrofi  udviklede  sig,  havde  i flere  Til- 
fælde ført  til  interessante  Resultater. 

Ved  hos  en  ung  Kanin  at  gjøre  Randene  af  det  ene 
Næsebor  blodige  og  anbringe  Suturer,  havde  han  faaet 


*)  Det  heder,  at  han  især  fik  Straalen  paa  Bagfladen,  og  at  han  be- 
vægede Hovedet  frit,  for  ikke  at  faa  den  i Ansigtet. 


17 


dette  Næsebor  tilloddet.  Hos  dette  Dyr  fandtes  senere  Ner- 
vus  olfactorius  og  Bulbus  olfactorins  paa  samme  Side  i bøi 
Grad  atrofierede;  derimod  ikke  i samme  Grad  Lobus  ol- 
factorius, om  hvilken  han  derfor  slutter,  at  den  ogsaa  maa 
have  andet  at  bestille. 

Naar  unge  Duer  blindes  ved  Udtagelse  af  Øieæblerne, 
atrofiere  Corpora  geniculata  externa  og  de  forreste  Corpora 
qvadrigemina  minora,  som  altsaa  synes  at  være  Synets 
Centralorganer.  Hos  andre  Individer,  hvor  disse  Central- 
organer borttages,  atrofiere  Synsnerverne  og  disse  Nervers 
Fibre  tabe  mere  eller  mindre  fuldstændig  sin  Marv;  deri- 
mod atrofierer  ikke  Nethinden  og  dens  Lag.  Tilintetgjø- 
relse  af  Hemisfæret  eller  den  Del  af  samme,  hvortil  Pro- 
jektionstraadene  fra  Centralsensoriet  gaa  hen,  bevirker 
derimod  ingen  Atrofi  af  Sensoriets  mere  periferiske  Dele. 
Deraf  slutter  Gitdden,  at  Sensationen  fremdeles  finder  Sted, 
uagtet  den  paa  Grund  af  manglende  Centralorgan  er  steril. 

At  Hallucinationer  ikke  have  sit  Sæde  paa  Overfladen 
af  Hemisfærerne,  men  i Centralsensoriet,  slutter  Gudden 
dels  af  dette  sidstnævntes  store  anatomiske  og  fysiologiske 
Uafhængighed,  dels  deraf,  at  de  Syge  først  senere  ved 
Forestillingernes  Hjælp  kombinere  de  forskjellige  Sandsers 
Hallucinationer.  Paa  Hjernens  Overflade  kan  overhovedet 
ikke  findes  isolerede  Centrer  for  de  forskjellige  Sandser; 
ellers  maatte  man  finde  tilsvarende  Atrofier  ved  sygelige 
Tilstande.  Der  kombineres  alt.  Voit  vilde  dog  indrømme 
Frenologien  en  ikke  ringe  Betydning  og  syntes  at  mene, 
at  Fremtiden  vilde  paavise  visse  Virksomhedsretninger  i 
forskjellige  Regioner ; naturligvis  dog  ikke  paa  den  Maade, 
som  Frenologerne  før  have  ment,  at  f.  Ex.  en  saa  kom- 
bineret og  saamange  forskjellige  Evner  f'orudsættende  Egen- 
skab som  Kunstsands  skulde  kunne  henvises  til  en  isole- 
ret Plads. 

